บรรยากาศ: ร้านนี้มีหลายสาขา(ตามมาจากพันทิป) แต่ถ้ามาโตเกียวสาขานี้มาง่ายสุดแล้ว แต่กว่าจะหาร้านเจอก็หลงเหมือนกัน เพราะชั้น B1 B2 มีร้านอาหารเยอะมากๆ ร้านเป็นร้านเล็กๆ มีที่นั่งเป็นเคาเตอร์บาร์และโซฟา ถ้ามา 1-3 คนเค้าก็จะให้นั่งเคาเตอร์บาร์ เวลาสั่งอาหารก็สั่งกับพอครัวที่อยู่ตรงกลางได้เลย

รสชาติ: บอกได้เลยว่าคุ้มค่าจริงๆ ซูชิมีให้เลือกหลากหลายมาก ทั้งเป็นเซ็ตและเป็นคำ ปลา กุ้ง หมึก ไข่หอยเม่นสด อร่อยมากๆ ไม่คาวเลย และที่สำคัญที่สุดคือร้านนี้ถูกมากๆ ถ้ากินที่ไทยมื้อนี้ไม่ต่ำกว่า 2,000฿ แน่ๆ วันแรกที่ไปสั่งแบบเซ็ต 16 คำ ประมาณ 450฿ แล้วก็สั่งปลาไหลยาวๆเพิ่ม ประมาณ 180฿ ส่วนวันที่ 2 ที่ต้องไปเพราะซูชิเนื้อปู+มันปู ถึงมันจะดำๆเทาๆ ดูไม่น่ากิน แต่มันอร่อยมากกก ก.ไก่ล้านตัว ????????????????????????

ทางไป: อยู่ในห้าง Odakyu ชั้นใต้ดิน(เชื่อมกับสถานีรถไฟฟ้า) ถ้ามาจากชินจูกุ หายูนิโคล่ให้เจอก่อนแล้วเดินลงไปชั้นใต้ดิน แต่แนะนำให้เปิดรูปร้านแล้วถามคนที่เดินไปมาแถวนั้นดีกว่า (ให้เค้าช่วยอ่านให้) จะง่ายกว่ามาก